میر شمس الدین عراقی

میر شمس الدین محمد عراقی یا میرشمس الدین اراکی (ولادت: 1484ء - وفات: 1526ء) کشمیر کے اولین مبلغین اسلام میں سے تھے۔ آپ کا اصلی نام میر سید محمد اصفہانی تھا۔ آپ حضرت امام موسی کاظم علیہ السلام کی پشت سے ہیں۔ ان کو کشمیر میں شیعیت کا بانی تصور کیا جاتا ہے۔ آپ کو مرزا حیدر کاشغر نے شہید کیا تھا اور آپ کو سرینگر میں دفن کیا گیا۔ مگر لاش کو بے حرمتی سے بچانے کےلئے آپ کی میت کو چاڈورہ منتقل کیا گیا۔ چاڈورہ میں آج بھی آپ کا آستانہ موجود ہے۔

آستان کی موجودہ حالت
آپ کے آستان عالیہ کا صحن بہت بڑا ہے۔ اس کے ساتھ غسل خانے ملحق ہیں۔ 
مسافروں کےلئے سرائے بھی بنایا گیا ہے۔ زائرین ہر اتوار اور جمعہ کو یہاں زیارت کےلئے آتے ہیں۔یہاں پر جمعہ کی نماز بھی ہوتی ہے۔

آپ کی تاریخ 
میر شمس الدین اراکی نےمرزاحسین والئ خراسان کی ملازمت اختیار کی اور مرزا نے آپ کو 888ھ میں بطور سفیر کشمیر بھیجا۔ آپ کے ساتھ کچھ تحائف اور ایک مراسلہ سلطان حسن شاہ والئ کشمیر کےلئے بھیجا۔ آپ کے ساتھ کچھ درویش بھی تھے۔ بارہ سال کے بعد آپ دوبارہ تشریف لے گئے۔ شاہ قاسم کے اسرار پر آپ ٩٠٢ھ میں دوبارہ کشمیر آئے۔ کشمیر کے امراء میں ملک موسی رینہ نے آپ کی بیعت کی۔ اس نے میر کو جڑیبل میں جاگیر عطا کی اور میر نے یہاں ایک خانقاہ تعمیر کی۔ اس خانقاہ کا نام "خانقاہ نور بخشیہ" رکھا گیا۔ اس کی تعمیر ٩١٠ ھ میں مکمل ہوئی۔

مزید دیکھئے 
 آغا میر سید محمد باقر موسوی
 آستانہ میر شمس الدین اراکی
 کشمیر کی عزاداری
 میر سید دانیال

حوالہ جات 

1484ء کی پیدائشیں
1526ء کی وفیات
ایرانی صوفی اولیا
ایرانی صوفیاء
تاریخ کشمیر
کشمیری صوفی اولیا
بھارتی مسلم شخصیات
ہندوستانی صوفی اولیا